བླ་མ་དང་།
འདབ་མ་ལ་བདེ་མཆོག་ལྷ་ང་བཞི་དང་། བླ་མ་རྣམས་དང་དུས་གསུམ་གྱི་སངས་རྒྱས་ཐམས་ཅད་
ཀྱིས་བསྐོར་ནས་འོད་ཀྱི་རང་བཞིན་དུ་བལྟའོ། །ནམ་མཁའ་ལ་ཡང་དེ་བཞིན་དུ་བསམ་མོ། །དེ་
འོད་ཟེར་དཔག་མེད་འཕྲོས་ནས་སངས་རྒྱས་དང་བྱང་ཆུབ་སེམས་དཔའ་ཐམས་ཅད་ལ་ཕོག་
ནས་རིན་པོ་ཆེ་སྣ་བདུན་དང་། ཕྱི་ནང་གསང་གསུམ་གྱི་མཆོད་པ་དང་། བླ་མའི་ཐུགས་ལས་
པས་དེ་རྣམས་ཀྱི་སྨིན་མཚམས་ནས་འོད་ཟེར་དཀར་བོ་བྱུང་སྟེ་བླ་མའི་སྤྱི་བོར་ཐིམ། བླ་མ་ལས་
བདུད་རྩི་དཀར་བོ་བབས་ཏེ་བདག་གི་སྤྱི་བོར་ཐིམ་པས་ཟག་མེད་ཀྱི་བདེ་བ་རྒྱས་ནས་ལུས་ཀྱི་
སྡིག་སྒྲིབ་ཐམས་ཅད་དག་ནས་བདེ་བར་སྐྱེས་པ་ནི་བུམ་དབང་ངོ་། །ཡང་མཆོད་པས་བླ་མའི་
ཐུགས་ཀའམ་ཧཱུཾ་ལས་འོད་ཟེར་བདུད་རྩི་པདྨའི་མདོག་ལྟ་བུ་བྱུང་སྟེ། རང་གི་ལྕེ་ཐོག་ཏུ་ཐིམ་
167

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
པས་ངག་གི་སྡིག་སྒྲིབ་དག་ནས་བདེ་བ་སྐྱེས་པ་ནི་གསང་བའི་དབང་ངོ་། །ཡང་མཆོད་པས་བླ་
མའི་ཐུགས་ཀའི་ཧཱུཾ་ལས་འོད་ཟེར་བདུད་རྩི་བཻ་ཌཱུརྱའི་མདོག་ལྟ་བུ་བྱུང་སྟེ་རང་གི་སྙིང་གར་
ཐིམ་པས་ཡིད་ཀྱི་སྡིག་སྒྲིབ་དག་ནས་ཟག་མེད་ཀྱི་བདེ་བ་སྐྱེས་པ་ཤེས་རབ་ཡེ་ཤེས་ཀྱི་དབང་
ངོ་། །དེ་ནས་བླ་མ་རང་ལ་ཐིམ་པ་དང་སྣང་བ་དང་རང་ལུས་འོད་དུ་ཡལ་ཏེ་སེམས་འོད་གསལ་
ཕྱག་རྒྱ་ཆེན་པོ་ཅི་ཡང་མི་རྟོག་པ་ལ་གཞག་པར་བྱའོ། །དེ་ནི་དབང་བཞི་བའོ། །རྗེས་ལ་མདུན་
གྱི་བླ་མ་མཆོད་དེ་ཚོགས་ལ་ལོངས་སྤྱོད། བཤད་པར་བྱ། བཟོད་པར་གསོལ། སྨོན་ལམ་བཏབ།
གཏོར་མ་བཏང་། བསྔོ་བ་བྱའོ། །འོད་ཟེར་གྱི་ཏིང་ངེ་འཛིན་གྱི་དབང་སྐུར་རྫོགས་སོ།།
བདག་ཁྱུང་བོ་རྣལ་འབྱོར་པའི་ལུགས་སོ། །གཅེས་པའི་སྲོག་ལ་མ་བལྟས་པར། །རྒྱ་གར་
ཡུལ་དུ་ལན་བདུན་ཕྱིན། །སངས་རྒྱས་ཌཱ་ཀི་དངོས་དང་མཇལ། །རིན་ཆེན་གསེར་ཕྱེ་ཕུལ་ནས་
ཞུས་སོ། །གྲོལ་བྱེད་ཀྱི་ལམ་ནི། རྡོ་རྗེ་ཚིག་རྐང་ལས། འོད་གསལ་འཆར་བྱེད་བླ་མའི་མོས་གུས་
དང་། །བདེ་ཆེན་ཟག་བཅས་ཟག་མེད་ལྟ་སྟངས་ཀྱིས། །བདེ་གསལ་མི་རྟོག་དབྱེར་མེད་རང་
ཤར་འབྱུང་། །སྦྱོར་དངོས་རྗེས་གསུམ་དུས་གནད་བརྒྱན་པར་བྱའོ། །འོད་གསལ་བཟུང་བ་ལམ་
ཁྱེར་སྲེ་བ་མཐར་ཐུག་གོ །ཞེས་དང་། ཚིག་གསལ་ལས། འོད་གསལ་བཟུང་བ་སོགས་དང་།
ཐེམས་ཡིག་ལས། ཁྱད་འཕགས་འོད་གསལ་ཆོས་བཞི་ལ། །གསོལ་འདེབས་བཞི་ལ་དམིགས་པ་
བཞི། །ཞེས་པས་འོད་གསལ་ལ་དོན་གསུམ་གྱི་དང་བོ། སྔོན་འགྲོ་ལ་བཞི་ལས། དང་བོ་རྩ་བ་མི་
རྟག་པ་སྐྱོ་ཤས་སྒོམ་པ་ནི། འཆི་བ་རྒྱུད་ལ་མ་སྐྱེས་ཤིང་། །ཚེ་འདི་བློ་ཡིས་མ་ཐོངས་ན། །
བསྒོམས་ཚད་ངལ་བ་དོནམེད་ཡིན། །རི་ལ་བསྡད་ཀྱང་རི་དྭགས་འདྲ། །འཆི་བ་རྒྱུད་སྐྱེས་འོད་
གསལ་འཆར། །ཞེས་གསུངས་པས་སྐྱོ་ཤས་སྐྱེད་པ་ནི་རྩ་བའོ། །གཉིས་པ་ཡལ་ག་སྤྱོད་ལམ་
དམ་རྫས་ནི། །སྤྱོད་ལམ་དུལ་ཞིང་ཁ་ཟས་སྣུམ། །རྔུལ་ཐོན་ལས་རྣམས་སྤང་བར་བྱ། །ཞེས་སོ། །
168

༄༅། །ནི་གུ་མའི་གདམས་ངག་སྐོར་བཞུགས་སོ། །
པི
དམ་རྫས་ནི། ཚོགས་དང་གཏོར་མ་བཤམས། གུ་གུལ་དང་ཚིལ་ཆེན་གྱི་དུད་པ་བཏང་། ཐོད་པ་
མཚན་ལྡན་དུམ་བུ་གཅིག་པ་སྔས་ཀྱི་འོག་ཏུ་གཞུག་པར་བྱའོ། །གསུམ་པ་ལོ་འདབ་ཐམས་ཅད་
རང་དང་ནི། ཟས་སྐོམ་བཅུད་ཅན་དང་། ཐབས་ལམ་གྱི་ཐིག་ལེ་རྒྱས་པར་བྱའོ། །ཐིག་ལེའི་
གེགས་བྱུང་ན། རབ་དགག་སྒྲུབ་བྲལ་བའི་བློས་བསལ་ལོ། །འབྲིང་དབང་སྐུར་དང་། ཚོགས་
འཁོར། ཐ་མ་དམིགས་པ་དང་འཕྲུལ་འཁོར་གྱིས་བསལ་ལོ། །བཞི་བ་གསོལ་འདེབས་མེ་ཏོག་
འཆར་བྱེད་ནི། འོད་གསལ་མོས་གུས་ཀྱི་གནད་ཡིན་པས་བླ་མའི་རྣལ་འབྱོར་གོང་ལྟར་བསྒོམས་
ལ། བདག་འཛིན་བློ་ཡིས་ཐོངས་པ། དགོས་མེད་རྒྱུད་ལ་སྐྱེ་བ། འོད་གསལ་འབྱོངས་པ་ལ་
སོགས་པའི་གསོལ་བ་གདབ་པ་གསུམ་རྩེ་གཅིག་ཏུ་བྱས་པས་མོས་གུས་རབ་འབྲིང་དང་སྦྱར་
ནས་རྟོགས་པ་འཆར་བར་འགྱུར་རོ། །གཉིས་པ་དངོས་གཞི་ལ་བཞི་སྟེ། བཟུང་བ། སྲེ་བ། ལམ་
ཁྱེར། མཐར་ཐུག་གི་འོད་གསལ་ལོ། །དང་བོ་བཟུང་བ་ལ་དགུ་སྟེ། དུས་ཀྱི་གནད་གསུམ།
ལུས་ཀྱི་གནད་གསུམ། དམིགས་པའི་གནད་གསུམ་གྱི་དུས་གནད་གསུམ་དང་། ལུས་གནད་
གསུམ་ནི་རྨི་ལམ་གྱི་སྐབས་སུ་བཤད་པ་བཞིན་ནོ། །དམིགས་པའི་གནད་གསུམ་ལ། ཨ་འོད་
གསལ་འཆར་བྱེད། བདག་མེད་མ་འོད་གསལ་འཆར་བྱེད། བླ་མ་འོད་གསལ་འཆར་བྱེད་གསུམ་
གྱི་དང་བོ་ལ་ཨ་འོད་གསལ་འཆར་བྱེད་ནི་ལུས་ཐམས་ཅད་རྩ་དབུ་མར་བསྒོམས་པའི་ལྟེ་འོག་ཏུ་
ཨ་དཀར་བོ་སེམས་ཉིད་སྐྱེ་བ་མེད་པའི་རང་བཞིན་གྱི་འོད་ཀྱི་ཁོངས་ཐམས་ཅད་ཁེངས་པར་
བསམས་ལ་ཉིན་མཚན་མེད་པར་དམིགས་པ་ལ་སེམས་རྩེ་གཅིག་ཏུ་གཏད་པས་ཆོས་ཐམས་
ཅད་སྐྱེ་མེད་དུ་ཉམས་སུ་བླང་ངོ་། །གཉིད་དུ་འགྲོ་ཁར་ཨ་འོད་ཀྱི་རང་བཞིན་གསལ་ལ་རྟོག་
མེད་ལ་བཞག་གོ །གཉིས་པ་བདག་མེད་མ་འོད་གསལ་འཆར་བྱེད་ནི། ཀླད་པའི་སྟེང་ཐོད་པའི་
འོག་ཏུ་བདག་མེད་མ་སྔོན་མོ་སྐུ་ཆུང་ལ་ཡན་ལག་དོད་པ་གཅིག་བསམ། དེའི་ཐུགས་ཀར་ཨ་
169

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
དཀར་བོ་གཅིག་བསམ། དེ་ལས་འོད་འཕྲོས་པས་གཏི་མུག་དང་ཀླད་པ་ཐམས་ཅད་རང་བཞིན་
མེད་པར་སྦྱངས་ནས་འོད་ཀྱི་གཞལ་ཡས་ཁང་དུ་སྒོམ། ཐུགས་ཀའི་ཨ་ལ་ཉིན་མཚན་དང་
གཉིད་དུ་འགྲོ་ཁར་དམིགས་པ་རྩེ་གཅིག་ཏུ་གཏད་པར་བྱའོ། །གསུམ་པ་བླ་མ་འོད་གསལ་
འཆར་བྱེད་ནི། ཡང་རང་བདེ་མཆོག་ཏུ་བསྒོམས་པའི་སྤྱི་བོ་ནས་རྐང་མཐིལ་ཡན་ཆད་བྱང་
སེམས་ཐིག་ལེ་དཀར་བོ་འོད་དང་། བདེ་བའི་རང་བཞིན་དུ་སྒོམ། དེའི་ཐུགས་ཀར་བླ་མ་སྐུ་
མདོག་དཀར་བོ་ཐིག་ལེའི་ངོ་བོ་འོད་ཀྱི་རང་བཞིན་ཉི་མ་འབུམ་གྱི་གཟི་བརྗིད་ལྟ་བུ། ཐུགས་
ཀར་ཧཱུཾ་དཀར་བོ་དངུལ་ཆུའི་ཁ་དོག་ལྟ་བུ་བདེ་བའི་རང་བཞིན་ཅན་གཅིག་བསམ། ཁོག་པའི་
ཐིག་ལེ་ལས་འོད་འཕྲོས་བླ་མ་གསལ། བླ་མ་ལས་འོད་འཕྲོས་ཧཱུཾ་གསལ་བ་དེ་ཉིད་ལ་ཉིན་མཚན་
དང་གཉིད་དུ་འགྲོ་ཁར་དམིགས་པ་རྩེ་གཅིག་ཏུ་གཏད་པས་མི་ཟིན་མི་སྲིད། ཟིན་ནས་འཆོར་
མི་སྲིད་གསུངས། རྟོག་མེད་ལ་གཟུང་བ་གསུམ་མོ། །རྟོག་བཅས་འོད་གསལ་ལ་གཟུང་བ་ནི།
གཉིད་དང་རྨི་ ་ལམ་གྱི་བར་གྱི་རྟོག་པ་རབ་རིབ་འབྱུང་བཞི་ཕྲ་རགས། སེམས་ཅན་ཕྲ་རགས་ལ་
སོགས་པའི་རྟོག་པ་ཆེ་ཆུང་ཐམས་ཅད་འོད་གསལ་དུ་ངོས་གཟུང་བར་བྱའོ། །གཉིས་པ་སྲེ་བ་ལ་
བཞིའི་དང་བོ་གསལ་སྟོང་བདེ་ཆེན་དུ་སྲེ་བ་ནི། སེམས་གསལ་སྟོང་བདེ་བ་ཆེན་པོ་དང་། ཉིན་
མོའི་སྒོ་ལྔའི་ཡུལ་དུ་སྣང་བ་སྣ་ཚོགས་སུ་ཤར་བ་སྣང་སྟོང་འོད་གསལ་དང་སྲེ་བ་སྟེ་མ་ཡེངས་
པར་བསྒོམས་པའོ། །གཉིས་པ་ཉིན་མཚན་དབྱེར་མེད་དུ་སྲེ་བ་ནི། ཉིན་མོའི་སེམས་འོད་གསལ་
བདེ་སྟོང་ཆེན་པོ་དང༌། ཉིན་མོའི་སྣང་བ་སྣང་སྟོང་འོད་གསལ་རྣམས་དབྱེར་མེད་དུ་འདྲེས་པ་
དེ་མཚན་མོ་གཉིད་ཀྱི་སྣང་བ་འོད་གསལ་དུ་ཤེས་པས་བསྲེའོ། །མཚན་མོའི་འོད་གསལ་དང་།
ཉིན་མོའི་སྣང་བ་འོད་གསལ་ལ་སོགས་པར་བསྲེ་བར་བྱའོ། །གསུམ་པ་ལྟ་སྟངས་ཀྱིས་མཉམ་
རྗེས་སྲེ་བ་ནི། རྡོ་རྗེའི་ཚིག་རྐང་ལས། བདེ་ཆེན་ཟག་བཅས་ཟག་མེད་ལྟ་སྟངས་ཀྱིས། །བདེ་
170

་མའི་གདམས་ངག་སྐོར་བཞུགས་སོ། །
༼པི
གསལ་མི་རྟོག་དབྱེར་མེད་རང་ཤར་འབྱུང་། །ཞེས་དང་། འཆུག་མེད་ལས། སྒྱུ་འཛིན་བྲལ་བའི་
དོན་གསལ་ནི། །མོས་གུས་ལྟ་སྟངས་རླུང་ལས་འབྱུང༌། །ཞེས་པས་མཉམ་བཞག་དང་རྗེས་སྤྱོད་
ལམ་རྣམ་བཞི་ཐམས་ཅད་དུ་ལྟ་སྟངས་བྱ་ཞིང་མཉམ་བཞག་གི་ཉམས་གསལ་སྟོང་བདེ་ཆེན་སྣང་
སྟོང་འོད་གསལ་གཉིས་མེད་དེ་རྗེས་སྤྱོད་ལམ་ཐམས་ཅད་དུ་དྲན་པས་གཟུང་ངོ་། །བཞི་བ་ཤེས་
རབ་བདེ་སྟོང་དུ་བསྲེ་བ་ནི། ཤེས་ཀྱང་པདྨ་ཅན་ལ་སོགས་པ་ལ་སྙོམས་པར་ཞུགས་པའི་བདེ་བ་
བྱང་ཆུབ་ཀྱི་སེམས་ནོར་བུའི་རྩེ་ནས་ཕྱེར་འཛག་པ་མེད་པར་སྟེང་འོག་གི་རླུང་ཁ་སྦྱར་དྲག་
པོས་བཟུང་སྟེ། གསང་གནས་ལྟེ་བ། སྙིང་ག མགྲིན་པ། དཔྲལ་བ་རྣམས་རིམ་པར་དྲངས་ལ་
སེངྒེ་རྣམ་རོལ་ལ་སོགས་པས་འཕྲུལ་འཁོར་གྱིས་ལུས་ཐམས་ཅད་ལ་བཀྲམ་ཞིང་འགྱུར་བ་མེད་
པའི་བདེ་བ་དང་སེམས་འོད་གསལ་གསལ་རིག་སྟོང་བ་བདེ་ཆེན་གཉིས་མེད་བསྲེ་བར་བྱའོ།
གསུམ་པ་ལམ་ཁྱེར་ནི་ཡེ་ཤེ་རྒྱ་མཚོའི་རྒྱུད་ལས། སྣ་ཚོགས་གསལ་བ་སྤྲུལ་བའི་སྐུ། །གསལ་
ཡང་འཛིནམེད་ཆོས་ཀྱི་སྐུ། །བདེ་བར་ཤར་བ་ལོངས་སྤྱོད་རྫོགས། །དབྱེར་མེད་བདེ་བ་ཆེན་
པོའི་སྐུ། །ཞེས་སོ། །དམ་ཚིག་བཀོད་པའི་རྒྱུད་ལས། ཆོས་རྣམས་གསལ་བ་སྤྲུལ་བའི་སྐུ། །རྟོག་
བྲལ་བདེ་ཕྱིར་ལོངས་སྤྱོད་རྫོགས། །བྱང་ཆུབ་ཚུལ་འདི་བསྟན་པའོ། །ཞེས་པ་ལ་གཉིས། ཉིན་
མོ་སྐུ་གསུམ་ལམ་ཁྱེར། མཚན་མོ་སྐུ་གསུམ་རང་ཤར། དང་བོ་ཉིན་མོ་སྐུ་གསུམ་ལམ་ཁྱེར་ནི།
སེམས་གསལ་བ་རིག་པ་བདེ་གསལ་སྣང་བ་འོད་གསལ་རྣམས་སྤྲུལ་བའི་སྐུ་ལམ་དུ་ཁྱེར། བདེ་
བའི་ཆ་འོད་གསལ་ལོངས་སྤྱོད་རྫོགས་པའི་སྐུ་ལམ་དུ་འཁྱེར། མི་རྟོག་པ་དང་སྟོང་བའི་ཆ་ཆོས་
ཀྱི་སྐུར་ལམ་དུ་འཁྱེར་བར་བྱའོ། །མདོར་ན་ཉིན་མོ་ཅིར་སྣང་ཐམས་ཅད་ལ་གླང་བོ་ཆེའི་ལྟ་
སྟངས་འཛིན་མེད་བདེ་ཆེན་གྱི་འོད་གསལ་དུ་ལམ་དུ་འཁྱེར་བར་བྱའོ། །ཉིན་མོ་སྐུ་གསུམ་ལམ་
འཁྱེར་རོ། །དེ་ལྟར་ཉིན་མོ་སྐུ་གསུམ་ལམ་དུ་འཁྱེར་བའི་མཚན་མོ་རྨི་ལམ་གྱི་སྣང་བ་ཐམས་ཅད་
171

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
།བཞི་བ་མཐར་
གསལ་སྟོང་བདེ་ཆེན་སྣང་སྟོང་གཉིས་མེད་སྐུ་གསུམ་དུ་འཆར་གསུངས་སོ།
ཐུག་གི་འོད་གསལ་ལ་ལྔ་སྟེ། ཚིག་གསལ་ལས། གསལ་སྟོང་རང་ཤར་འོད་གསལ། བདེ་སྟོང་
རང་ཤར་གྱི་འོད་གསལ། ཟབ་ཞི་སྤྲོས་བྲལ་གྱི་འོད་གསལ། དབྱེར་མེད་ཟུང་འཇུག་གི་འོད་
གསལ། དབང་བོ་གཉིས་ལྡན་གྱི་འོད་གསལ་ལོ། །ཞེས་སོ། །དེ་དག་ནི་གོང་གི་དེ་ལྟར་ཉམས་སུ་
བླངས་པས་སྒྱུ་འཛིན་ཙམ་པོ་ཤེས་བྱའི་སྒྲིབ་པ་དག་ནས་སྣང་བ་ཐམས་ཅད་སྣང་སྟོང་དབྱེར་མེད།
ཡོད་མེད་མཐའ་བྲལ་དུ་རྟོགས་པ་བུམ་པའི་དབང་མཐར་ཕྱིན་པའི་འབྲས་བུ་ཡིན་གསལ་སྟོང་
རང་ཤར་གྱི་འོད་གསལ་ནི། རླུང་སེམས་དབུ་མའི་ནང་དུ་ཆུད་པའི་ཉམས་གསལ་ཞིང་སྟོང་བ།
སྟོང་ཞིང་གསལ་བ་ཟུང་འཇུག་མཉམ་རྗེས་དུས་རྟག་ཏུ་འཆར་བ་གསང་དབང་གི་ལམ་མཐར་
ཕྱིན་པའི་འབྲས་བུ་ཡིན། བདེ་སྟོང་རང་ཤར་གྱི་འོད་གསལ་ནི་ཀུན་རྫོབ་བྱང་ཆུབ་ཀྱི་སེམས་
འགྱུར་བ་མེད་པ་འཛག་མེད་དུ་འཆིང་ཞིང་། གསང་། ལྟེ། སྙིང་། མགྲིན། དཔྲལ། གཙུག་གི་
ལུས་ཀྱི་རྩ་གནས་ཐམས་ཅད་གང་ཞིང་། ཤ་དང་རུས་པ་ལ་ཐིམ་པས་སྣང་སྲིད་བདེ་བ་ཆེན་པོར་
དུས་རྟག་ཏུ་འཆར་བ་ནི་ཤེས་རབ་ཡེ་ཤེས་ཀྱི་ལམ་མཐར་སྦྱིན་པའི་འབྲས་བུ་ཡིན། ཟབ་ཞི་སྤྲོས
བྲལ་གྱི་འོད་གསལ་ནི། རྒྱ་ཆེར་རོལ་བའི་མདོ་ལས། ཟབ་ཞི་སྤྲོས་བྲལ་འོད་གསལ་འདུས་མ་
བྱས། །བདུད་རྩི་ལྟ་བུའི་ཆོས་ཤིག་ཁོ་བོས་རྙེད། །སུ་ལ་བསྟན་ཀྱང་གོ་བར་མི་འགྱུར་བས།
སྨྲ་ནགས་ཀྱི་གནས་སུ་བསྒོམ་པར་བྱ། །ཞེས་གསུངས་པ་བཞིན། ཟབ་ཞི་ནི་སེམས་ཀྱི་ངོ་བོ་
སྟོང་བ་ཉིད་ནི་དུས་གསུམ་གྱི་སངས་རྒྱས་ཐམས་ཅད་ཀྱིས་ཀྱང་མ་གཟིགས་མི་གཟིགས་
གཟིགས་པར་མི་འགྱུར་བས་ཟབ་ཞི་སྤྲོས་པ་དང་བྲལ་བའི་འོད་གསལ་ལོ། །དབྱེར་མེད་ཟུང་
འཇུག་གི་འོད་གསལ་ནས་སེམས་གསལ་བ་རིག་པའི་ཆ་སྤྲུལ་པའི་སྐུ། བདེ་བའི་ཆ་ལོངས་སྤྱོད་
རྫོགས་པའི་སྐུ། མི་རྟོག་སྟོང་བ་ཉིད་ཀྱི་ཆ་ཆོས་ཀྱི་སྐུ། དེ་རྣམས་དབྱེར་མི་ཕྱེད་པ་ཟུང་དུ་
172

༄༅། །ནི་གུ་མའི་གདམས་ངག་སྐོར་བཞུགས་སོ།
པི
འཇུག་པ་ཡོད་མེད་ཀྱི་སྤྲོས་པ་ཐམས་ཅད་བྲལ་བ་རང་བཞིན་གྱིས་འོད་གསལ་བ་འདུས་མ་བྱས་
པ་ལྷུན་གྱིས་གྲུབ་པ་ནི་དབང་བཞི་བོའི་མཐར་ཕྱིན་པའི་འབྲས་བུའོ། །ཞེས་མཁས་བཙུན་སངས་
རྒྱས་པའི་ཆོས་དྲུག་གི་གསུང་སྒྲོས་ལས་གནང་ངོ༌། །དག་པ་གཉིས་ལྡན་གྱི་འོད་གསལ་ནི། ཉོན་
མོངས་པའི་སྒྲིབ་པ་དང་ཤེས་བྱའི་སྒྲིབ་པར་གཉིས་དག་པ་དང་དབྱིངས་རང་བཞིན་གྱིས་རྣམ་
པར་དག་པ་ལ་སྤང་བྱ་གློ་བུར་གྱི་དྲི་མ་དག་པས་རང་དོན་ཆོས་སྐུ་དག་པ་དང་། གཞན་དོན་
གཟུགས་སྐུ་དག་པ་གཉིས་ཐོབ་པའོ། །ཡང་ན་སྒྱུ་མ་རྨི་ལམ་དུ་བསྒོམས་པས་ཉོན་མོངས་པའི་
དྲི་མ་དག་པ་དང་། སྒྱུ་འཛིན་དང་བྲལ་བའི་འོད་གསལ་ཕྱག་རྒྱ་ཆེན་པོར་རྟོགས་པས་ཤེས་བྱའི་
སྒྲིབ་པ་དག་པའོ། །གསུམ་པ་རྗེས་ལ་ལྔའི་དང་བོ། དམ་ཚིག་སྤྱི་དང་བྱེ་བྲག་ནི། སྤྱི་དམ་ཚིག་
སྡོམ་པ་གསུམ་དང་འགལ་བ་ཐམས་ཅད་དང་། རྩ་ལྟུང་བཅུ་བཞི་ཡན་ལག་དང་བཅས་པ་དང་།
ཆོས་སྤོང་གི་ལས་རྣམས་སྤང་། བྱེ་བྲག་གི་དམ་ཚིག་འོད་གསལ་གྱི་རྒྱུ་ཐིག་ལེ་ཉམས་པ་རྣམས་
སྤངས་ཏེ། ཀྱེའི་རྡོ་རྗེ་ལས། མ་གསང་སྦྲུལ་དང་ཆོམ་རྐུན་དང་། །ས་གཅོད་མེ་ཡིས་སྡུག་བསྔལ་
བྱ། །ཞེས་དང་། ཨིནྟྲ་བོ་དྷིས། བྱང་ཆུབ་སེམས་ནི་སྤངས་གྱུར་ན། །རྣམ་ཤེས་ཕུང་བོ་རྒྱལ་འགྱུར་
བས། །མ་སྨད་དངོས་གྲུབ་ག་ལ་ཡོད། །ཅེས་སོ། །ཁྱད་པར་དུ་བླ་མ་ལ་ལོག་ལྟ་སྤངས་ཏེ། མོས་
གུས་རྩེ་གཅིག་ཏུ་བྱ་བ་དང་། འོད་གསལ་གྱི་དམིགས་པ་ལ་སོགས་སྐད་ཅིག་ཀྱང་མ་ཡེངས་
ཤིང་། མི་འདའ་བ་ནི་དམ་ཚིག་གོ །གཉིས་པ་གེགས་སེལ་ཉེས་སྐྱོན་རང་དག་ནི། སྒོམ་གྱི་
གེགས་རྒོད་འགྱོད་གཉིད་རྨུགས་ཐེ་ཚོམ་ཡིན་པས། བྱིང་བ་ལ་ཤེས་པ་དབང་བོས་བསྟོད། རིག་
པ་ཧུར་གདོན། ལུས་སྒྲིབ་རླུང་སྦྱོར་དྲག་པོ་སྒོམ། དམིགས་པ་དཔངས་བསྟོད། མིག་ལྟ་སྟངས་
རིའི་རྩེ་མོ་དང་། ཐོག་མཚམས་སུ་སྟོད་རླུང་གིས་གསལ། ཧ་གདོན། འབེབས་བྱ། འཕྲུལ་
འཁོར་སྣ་ཚོགས་བྱའོ། །སྨད་དུ་ཐིག་ལེའི་གར་ལ། ནོར་བུ་གོ་ཟློག་གི་དམིགས་པ་སྒོམ་པ་ནི།
173

༄༅